4. ΝΟΜΟΣ υπ’ αριθ. 2096 της 30 Νοεμ./2 Δεκ. 1992 (ΦΕΚ Α΄ 188) Κύρωση Συμφωνίας συνεργασίας μεταξύ του Υπουργείου Δημόσιας Τάξης της Ελληνικής Δημοκρατίας και του Υπουργείου Εσωτερικών της Δημοκρατίας της Βουλγαρίας, σε θέματα τρομοκρατίας- ναρκωτικών, οργανωμένου εγκλήματος κλπ.  Άρθρο πρώτο.-Κυρώνεται και έχει την ισχύ, που ορίζει το άρθρ. 28 παρ. 1 του Συντάγματος, η Συμφωνία συνεργασίας μεταξύ του Υπουργείου Δημόσιας τάξης της Ελληνικής Δημοκρατίας και του Υπουργείου Εσωτερικών της Δημοκρατίας της Βουλγαρίας σε θέματα τρομοκρατίας-ναρκωτικών, οργανωμένου εγκλήματος κ.λπ., που υπογράφηκε στην Αθήνα στις 8 Ιουλ. 1991, της οποίας το κείμενο σε πρωτότυπο στην ελληνική γλώσσα έχει ως εξής: ΣΥΜΦΩΝΙΑ ΣΥΝΕΡΓΑΣΙΑΣ  ΜΕΤΑΞΥ ΤΟΥ ΥΠΟΥΡΓΕΙΟΥ ΔΗΜΟΣΙΑΣ  ΤΑΞΗΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ  ΚΑΙ ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ  ΤΗΣ ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ Το Υπουργείο Δημόσιας Τάξης της Ελληνικής Δημοκρατίας και το Υπουργείο Εσωτερικών της Δημοκρατίας της Βουλγαρίας, τα οποία περαιτέρω αποκαλούνται ΜΕΡΗ, με την παρούσα, συμφωνούν τα ακόλουθα: Άρθρ.1.-1.Τα Μέρη, σε βάρος ισοτιμίας και αμοιβαίου συμφέροντος και σύμφωνα με τους διεθνείς κανόνες και συμφωνίες και ανάλογα με τις ίδιες αυτών νομοθεσίες, θα συνεργασθούν και θα παράσχουν συνδρομή στους τομείς: α.Της καταπολέμησης: (1)Της διεθνούς τρομοκρατίας. (2)Της διακίνησης ναρκωτικών. (3)Του οργανωμένου εγκλήματος. (4)Των παράνομων οικονομικών συναλλαγών ευρείας κλίμακας και κοινού ενδιαφέροντος, της αρχαιοκαπηλείας και παράνομης διακίνησης αντικειμένων ιστορικής, θρησκευτικής και καλλιτεχνικής αξίας. (5)Της παράνομης διακίνησης όπλων, εξαρτημάτων αυτών και εκρηκτικών υλών. β.Της αναζήτησης, του εντοπισμού και εξέτασης διωκομένων προσώπων, τα οποία έχουν διαπράξει ή είναι ύποπτα διάπραξης ιδιαιτέρως επικίνδυνων εγκλημάτων. γ.Της ανταλλαγής πληροφοριών, σχετικά με την ασφάλεια μεγάλων διεθνών εμπορικών, αθλητικών και άλλων εκδηλώσεων στα εδάφη των Μερών. δ.Της λήψης των κατάλληλων μέτρων για την αποτροπή παραβιάσεων της νομοθεσίας περί διασυνοριακής κυκλοφορίας. ε.Της ανταλλαγής πληροφοριών για τον επιστημονικό και τεχνικό εξοπλισμό των Αστυνομικών δυνάμεων. 2.Καθένα από τα Μέρη θα ικανοποιεί τα αιτήματα του άλλου, που διατυπώνονται στα πλαίσια της παρούσας Συμφωνίας, εφόσον αυτά δεν αντίκεινται προς το διεθνές δίκαιο και τις διεθνείς Συμφωνίες ή στην εσωτερική του νομοθεσία και δεν αποβαίνουν σε βάρος των συμφερόντων του. Άρθρ.2.-1.Η συνεργασία μεταξύ των δύο Μερών θα πραγματοποιείται: α.Με εξουσιοδοτημένους υπαλλήλους των αντίστοιχων πρεσβειών του καθενός από τα συμβαλλόμενα Μέρη, οι οποίοι θα διατηρούν άμεσες επαφές με τα αντίστοιχα Υπουργεία. β.Με ανταλλαγή πληροφοριών, σ’ όλους του τομείς, που αναφέρονται στην παρούσα Συμφωνία. γ.Με λήψη κοινών μέτρων και εκδήλωση συντονισμένων ενεργειών αμοιβαίου συμφέροντος. δ.Με ανταλλαγή πληροφοριών, σχετικά με τη διοικητική δραστηριότητα και εμπειρία. ε.Με ενημέρωση για τον νέας τεχνολογίας εξοπλισμό της Αστυνομίας και προμήθεια σχετικών δειγμάτων. στ.Με παροχή βοήθειας στην εκπαίδευση και μετεκπαίδευση των στελεχών της Αστυνομίας, περιλαμβανομένης και εκπαίδευσης στη βάση της ανταλλαγής. 2.Οι παρεχόμενες πληροφορίες και οι υλικοί φορείς αυτών των πληροφοριών, που αποκτώνται λόγω της συνεργασίας των δύο Μερών, δεν μπορούν να χορηγηθούν σε τρίτους, χωρίς την προηγούμενη συγκατάθεση του Μέρους, το οποίο τις παρέχει. Άρθρ.3.-Για την προώθηση αποτελεσματικής  συνεργασίας, υφιστάμενες υπηρεσίες των  δύο Υπουργείων, ειδικά εξουσιοδοτημένες,  μπορούν να συνομολογούν και να υπογράφουν  κοινά Πρωτόκολλα συνεργασίας, στα πλαίσια  της     αρμοδιότητάς     τους,      ιδιαίτερα     για  την αντιμετώπιση ειδικών γεγονότων και καταστάσεων ανάγκης. Άρθρ.4.-Για μακροχρόνιο σχεδιασμό, στα πλαίσια της παρούσας Συμφωνίας, Επιτροπή Ειδικών Εμπειρογνωμόνων θα συνέρχεται δύο φορές το χρόνο υπό την προεδρία του Υπουργού ή άλλου ανώτερου υπαλλήλου του Υπουργείου του υποδεχόμενου Μέρους. (Αντί για τις σελ. 122,47-122,501) Σελ.122,47(α) Τεύχος 1181-Σελ.105 Τρομοκρατία-οργανωμένη εγκληματικότητα-λαθρεμπόριο ναρκωτικών 8.Γ.στ.3-4 Άρθρ.5.-1.Η παρούσα Συμφωνία δύναται να τροποποιηθεί και συμπληρωθεί κατόπιν έγγραφης Συμφωνίας των δύο Μερών. 2.Καταγγελία της Συμφωνίας είναι δυνατή κατόπιν τρίμηνης έγγραφης καταγγελίας του καταγγέλοντος Μέρους προς το έτερον. Άρθρ.6.-Η Συμφωνία αυτή τίθεται σε ισχύ από την ημερομηνία της ανταλλαγής των εγγράφων επικύρωσής της, σύμφωνα με τη νομοθεσία της κάθε πλευράς. Υπεγράφη στην Αθήνα την 8η Ιουλ. 1991, σε δύο όμοια αντίτυπα, ένα στην ΕΛΛΗΝΙΚΗ και ένα στη ΒΟΥΛΓΑΡΙΚΗ γλώσσα, ενώ τα δύο κείμενα έχουν ταυτόσημη ισχύ. Ο ΥΠΟΥΡΓΟΣ Ο      ΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ ΤΑΞΗΣ       ΤΗΣ ΔΗΜΟΚΡΑΤΊΑΣ ΤΗΣ ΕΛΛΗΝΙΚΗΣ          ΤΗΣ ΒΟΥΛΓΑΡΙΑΣ ΔΗΜΟΚΡΑΤΙΑΣ  ΙΩΑΝΝΗΣ ΒΑΣΙΛΕΙΑΔΗΣ  ΧΡΙΣΤΟ ΝΤΑΝΩΦ Άρθρο δεύτερο.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, της δε κυρούμενης Συμφωνίας από την ολοκλήρωση των διαδικασιών, που προβλέπονται από το άρθρο αυτής. Σελ.122,48(α)  Τεύχος 1181-Σελ.106 8.Γ.στ.4 Τρομοκρατία-οργανωμένη εγκληματικότητα-λαθρεμπόριο ναρκωτικών 